4. ΒΑΣΙΛΙΚΟΝ ΔΙΑΤΑΓΜΑ υπ' αριθ. 185 της 10/17 Μαρτ. 1965 (ΦΕΚ Α' 45)  Περί οργανώσεως υπηρεσίας συμπαραστάσεως, εποπτείας και ενισχύσεως των εν Βελγίω, Ολλανδία και Λουξεμβούργω απασχολουμένων Ελλήνων μισθωτών εν γένει και ρυθμίσεως καταστάσεως προσωπικού της υπηρεσίας ταύτης. Έχοντες υπ' όψιν: 1)Τας διατάξεις του αρθρ. 5 του Νόμ. 4364/64 "περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί οργανισμών κοινωνικής πολιτικής διατάξεων". 2)Την υπ' αριθ. 1/1965 γνωμοδότησιν του Α.Σ.Δ.Υ . 3)Την υπ' αριθ. 78/1965 γνωμοδότησιν του Συμβουλίου Επικρατείας προτάσει των Ημετέρων Υπουργών Εργασίας, Οικονομικών και Προεδρίας της Κυβερνήσεως, αποφασίζομεν και διατάσσομεν: Άρθρ.1.-Αι διατάξεις του Νόμ. 4364/64 επεκτείνονται και δια τας χώρας Βέλγιον, Ολλανδίαν και Λουξεμβούργον και εφαρμόζονται και επί των Ελλήνων των απασχολουμένων εις τας χώρας ταύτας ως εργατών και μισθωτών εν γένει. Άρθρ.8.-1.Το κατά το άρθρ. 3 του παρόντος προσωπικόν κατανέμεται ως εξής: α)Γραφείον Εργατικού Συμβούλου: 1 Επόπτης 1 Γραφεύς 1 Δακτυλογράφος 1 Κλητήρ Σελ. 54,52(ε) Τεύχος 537 - Σελ. 102 β)Διοικητικαί Μονάδες: Βέλγιον. Ανά εις Επιμελητής εις τα Ελληνικά Εργατικά Σπίτια Βρυξελλών, Σερλελουά, Λιμβούργου και Λιέγης - Βερβιέ, εις ους δύνανται ν' ανατίθενται και διοικητικά καθήκοντα δι' αποφάσεως του Εργατικού Συμβούλου. Ολλανδία. Εις βοηθός επόπτης εις Ρόττερνταμ. 2.Τα του διορισμού υπηρεσιακής καταστάσεως κ.λπ. του προσωπικού της ως άνω Υπηρεσίας και του Γραφείου του Εργατικού Συμβουλίου, διέπονται γενικώς υπό των διατάξεων του Νόμ. 4346/64 και του Ν.Δ. 613 (άρθρ. 9 έως 18). Οι εις Βέλγιον διορισθησόμενοι δέον να γνωρίζουν καλώς την Γαλλικήν, οι δε εις Ολλανδίαν την Γερμανικήν. Εις τους Ημετέρους Υπουργούς επί της Εργασίας, Οικονομικών και Προεδρίας της Κυβερνήσεως, ανατίθεμεν την δημοσίευσιν και εκτέλεσιν του παρόντος. 321 15.Α.ι.4 Υπηρεσία Προστασίας εργαζομένων στην Αλλοδαπή Άρθρ.2.Παρά τη Ελληνική Πρεσβεία Βρυξελλών συνιστάται θέσις Εργατικού Συμβούλου πληρουμένη δι' αποσπάσεως ανωτέρου επί βαθμώ 3ω ή 2ω μονίμου υπαλλήλου του Υπουργείου Εργασίας ή τελούντος εν αποσπάσει παρά τω αυτώ ως άνω Υπουργείω υπαλλήλου του Οργανισμού Απασχολήσεως και Ασφαλίσεως Ανεργίας επί συμβάσει και βαθμώ 3ω ή 2ω. 2.Η ως άνω τοποθέτησις ενεργείται δια κοινής αποφάσεως των Υπουργών Εξωτερικών και Εργασίας δημοσιευμένης εν τη Εφημερίδι της Κυβερνήσεως. 3.Ο Εργατικός Σύμβουλος δέον απαραιτήτως να κατέχη την Γαλλικήν γλώσσαν. 4.Η δικαιοδοσία του Εργατικού Συμβούλου εκτείνεται εις τας Χώρας Βέλγιον, Ολλανδίαν και Λουξεμβούργον. Η αρμοδιότης του Εργατικού Συμβούλου επεξετάθη και επί των Ελλήνων των απασχολουμένων εν Γαλλία και Ελβετία δυνάμει του άρθρ.1 Β.Δ.873/1965 (κατωτ. σελ. 54,52). 5."Ο Εργατικός Σύμβουλος Βρυξελλών, δέον όπως δι' εκθέσεων του ενημερώνη εκάστοτε το Υπουργείον Εργασίας επί του τρόπου εφαρμογής υπό των Κρατών Μελών της Ευρωπαϊκής Οικονομικής Κοινότητος των κοινωνικών διατάξεων της από 25.3.1957 Συνθήκης της Ρώμης "περί Ευρωπαϊκής Οικονομικής Κοινότητος", (Κεφάλαια 1 και 2, τίτλος ΙΙΙ του Τρίτου Μέρους της Συνθήκης), εισηγήται δε εις τον Υπουργόν Εργασίας τα εκάστοτε επιβαλλόμενα μέτρα δια την εναρμόνισιν της ελληνικής εργατικής νομοθεσίας και κοινωνικής πολιτικής προς τας εις τα Κράτη-Μέλη της ΕΟΚ πραγματοποιουμένας εις τους τομείς τούτους εξελίξεις. Ο Εργατικός Σύμβουλος Βρυξελλών θα ενημερούται παρά τη Μονίμω Αντιπροσωπεία της Ελλάδος παρά τη ΕΟΚ επί των απτομένων της εφαρμογής του Νόμ. 4226/62 εργατοκοινωνικών θεμάτων, εφ' ών δύναται να εισηγήται σχετικώς εις τον Υπουργόν Εργασίας και τον παρά τη ΕΟΚ Μόνιμον Αντιπρόσωπον της Ελλάδος". Η παρ. 5 προσετέθη δια του άρθρ. 1 του Β.Δ.1054 της 10/20 Δεκ.1966(ΦΕΚ Α' 282). Άρθρ.3.-1.Παρά τω Εργατικώ Συμβούλω Βρυξελλών λειτουργεί "Υπηρεσία" συμπαραστάσεως, εποπτείας και ενισχύσεως των εν τοις Βασιλείοις Βελγίου και Ολλανδίας και του Μ. Δουκάτου Λουξεμβούργου απασχολουμένων Ελλήνων εργατών και μισθωτών εν γένει. 2.Δια την λειτουργίαν του Γραφείου Εργατικού Συμβούλου και της κατά τ' ανωτέρω "Υπηρεσία", συνιστώνται παρά τω Ο.Α.Α.Α. αι κάτωθι θέσεις αυξανομένων αντιστοίχως των οργανικών παρ' αυτώ θέσεων προσωπικού: 1 θέσις επόπτου επί βαθμώ 7ω, 6ω ή 5ω Κατηγορίας Α'. 1 θέσις βοηθού επόπτου, δια το Γραφείον (Ρόττερνταμ) Ολλανδίας, επί βαθμώ 8ω, 7ω ή 6ω Κατηγορίας Β'. 1 θέσις γραφέως επί βαθμώ 10ω, 9ω ή 8ω Κατηγορίας Β'. 1 θέσις δακτυλογράφου επί βαθμώ 10ω, 9ω ή 8ω Κατηγορίας Β'. 4 θέσεις Επιμελητών "Ελληνικών Εργατικών Σπιτιών", επί βαθμώ 9ω, 8ω και 7ω Κατηγορίας Β'. 1 θέσις κλητήρος επί βαθμώ 12ω ή 11ω Κατηγορίας Γ'. Άρθρ.4.-Η ως άνω υπηρεσία έχει αρμοδιότητα και ασκεί καθήκοντα αντίστοιχα προς τα δια του άρθρ. 3 του από 30.9.1964 Β.Δ./τος "περί οργανώσεως υπηρεσίας συμπαραστάσεως και ενισχύσεως των εν τη Ομοσπονδιακή Δημοκρατία της Δυτικής Γερμανίας απασχολουμένων Ελλήνων μισθωτών κ.λπ." καθοριζόμενα. Άρθρ.5.-Η υπηρεσία συμπαραστάσεως και εξυπηρετήσεως των εν Βελγίω, Ολλανδία και Λουξεμβούργω απασχολουμένων Ελλήνων εργατών, διαρθρούται εις δύο διοικητικάς μονάδας, μιαν δια το Βέλγιον και Λουξεμβούργον και μιαν δια την Ολλανδίαν. Η διοικητική μονάς Βελγίου - Λουξεμβούργου, περιλαμβάνει τα κάτωθι Ελληνικά Εργατικά Σπίτια, ιδρυόμενα ως ακολούθως: 1)Εις Βρυξέλλας, 2)εις Σερλερουά, 3)εις Λιμβούργον, 4)εις Λιέγην και 5)εις Βερβιέ. (Αντί της σελ. 54,51(δ) Σελ. 54,51(ε) Τεύχος 537 - Σελ. 101 320 Υπηρεσία Προστασίας εργαζομένων στην Αλλοδαπή 15.Α.ι.4 "Η διοικητική μονάς Ολλανδίας περιλαμβάνει τοπικήν Υπηρεσίαν με έδραν την πόλιν Ρόττερνταμ Ολλανδίας". Η εντός " " περίοδος αντικατασταθείσα δια του Β.Δ.607 της 10/30 Σεπτ. 1970 (ΦΕΚ Α' 204) ορίσαντος επί πλέον, ότι όπου εν τω Β.Δ. 185/1965 αναφέρεται η πόλις Ρόττερνταμ, νοείται η πόλις Ουτρέχτη, αντικατεστάθη εκ νέου ως άνω δια του Π.Δ.391 της 24 Μαΐου/5 Ιουν. 1974 (ΦΕΚ Α' 153). Άρθρ.6-Ο Εργατικός Σύμβουλος Βρυξελλών έχει διπλωματικήν ιδιότητα, εφοδιάζεται δια διπλωματικού διαβατηρίου και απολαύει πάντων των ευεργετημάτων των παρερχομένων εις τα λοιπά μέλη του διπλωματικού προσωπικού των Πρεσβειών. Ο Εργατικός Σύμβουλος υπάγεται διοικητικώς, και εις ότι αφορά τας κατευθύνσεις δια την εκπλήρωσιν του έργου του εις τον Υπουργόν Εργασίας και τελεί υπό την υπηρεσιακήν εποπτείαν των εν Βρυξέλλαις και Χάγη Ελληνικών Πρεσβειών, δια των οποίων αναγνωρίζεται παρά ταις αρχαίς των Χωρών εν αις εκτείνεται η δικαιοδοσία του. Άρθρ.7.-"Οι Εργατικοί Σύμβουλοι Βόννης και Βρυξελλών δικαιούνται μηνιαίως των αποδοχών του βαθμού των, έτι δε και ειδικού δια την εν τη αλλοδαπή υπηρεσίαν επιδόματος εις ξένον συνάλλαγμα, ανερχομένου εις 90% επί του εκάστοτε μηνιαίου επιδόματος υπηρεσίας εν τη αλλοδαπή του Προϊσταμένου της οικείας Πρεσβείας. Η ημερησία εκτός έδρας (Βόννης - Βρυξέλλαι) των περί ων το παρόν Δ/μα Εργατικών Συμβούλων και μέχρι 10 ημερών κατά μήνα ορίζεται ίση προς τα 90% της εκάστοτε ημερησίας αποζημιώσεως του Προϊσταμένου της οικείας Πρεσβείας". Το εδάφ. α συμπληρωθέν δια του άρθρ. 2 Β.Δ. 1054 της 10/20 Δεκ. 1966 (ΦΕΚ Α' 282) αντικατεστάθη ως άνω δια του Π.Δ. 352 της 2/3 Οκτ. 1973 (ΦΕΚ Α' 260). Πάσαι αι λοιπαί δαπάναι λειτουργίας του Γραφείου (ενοίκιον, φωτισμός, θέρμανσις, καθαριότης, ταχυδρομικά, τηλεφωνικά κ.λπ.) καταβάλλονται υπό του Ο.Α.Α.Α. επί αποδόσει λογαριασμού.